stanford-oval/wikipedia huggingface dataset:
Sopimus Kaspianmeren laillisesta asemasta

sopimuspaikka
Sopimus Kaspianmeren laillisesta asemasta on Kaspianmeren rantavaltioiden Azerbaidžanin, Iranin, Kazakstanin, Turkmenistanin ja Venäjän vuonna 2018 solmima sopimus, joka määrittelee Kaspianmerta ja sen käyttöä koskevia asioita. Sopimus allekirjoitettiin Aqtaw’ssa, Kazakstanissa 12. elokuuta 2018.
Tausta

Kaspianmeren käytöstä on riidelty Neuvostoliiton hajoamisesta lähtien, jolloin alueelle syntyivät uudet valtiot Venäjä, Azerbaidžan, Kazakstan ja Turkmenistan. Maat ovat kiistelleet ja tehneet erinäisiä sopimuksia vesialueen jakamisesta. Kaspianmeren pohjassa on energiavarantoja, kuten useita öljykenttiä, joita kukin valtio haluaisi hyödyntää.
Sopimus

Sopimuksessa päätettiin, että Kaspianmeri määritellään mereksi, vaikka se on joskus luokiteltu järveksi. Jos se olisi luokiteltu järveksi, olisi se pitänyt jakaa tasan kaikille. Mereksi luokiteltuna sopimus myöntää kullekin rantavaltiolle yli 28 kilometriä aluevesiä pinnalla sekä lisäksi 19 kilometriä yksinomaista kalastusoikeutta. Jokainen rantavaltiosta saa käyttää energiavarantoja omilta aluevesiltään.
Aluevesien ulkopuolinen alue on yhteisessä käytössä. Meren pohja kuitenkin tullaan jakamaan jotenkin. Esimerkiksi Iranin presidentti Hassan Rouhani painotti, että tarkoista rajoista täytyy vielä sopia tulevaisuudessa.
Käännös suomeksi
Stanisław Wycech

Stanisław Wycech (27. kesäkuuta 1902 – 12. tammikuuta 2008) oli puolalainen ensimmäisen maailmansodan veteraani. Hän palveli armeijassa vuodesta 1917 ja eli vanhuusiällään Varsovassa. Hänen sotilasarvonsa oli kapteeni. Wycech kuoli 105 vuoden ikäisenä tammikuussa 2008.
Stephen Carriere

Stephen Carriere vuoden 2009 Skate Canada -kilpailuissa.
Stephen Carriere (s. 15. kesäkuuta 1989) on yhdysvaltalainen taitoluistelija. Hän syntyi Melrosessa, Massachusettsissa, ja valmistui Wakefield High Schoolista vuonna 2007.
Carriere on vuoden 2007 poikien yksinluistelun juniorimaailmanmestari ja vuoden 2008 taitoluistelun Yhdysvaltain-mestaruuskilpailujen pronssimitalisti.
Aiheesta muualla

Kuvia tai muita tiedostoja aiheesta Stephen Carriere Wikimedia Commonsissa
Icenetwork.com: Stephen Carriere (Arkistoitu – Internet Archive)
Stephen Burgess

| Stephen Burgess> Henkilötiedot |
| --- | --- |
Syntynyt: 16. elokuuta 1982 (ikä 42) Helsinki, Suomi
Ammatti:  laulaja, sanoittaja, kitaristi, tuottaja, äänittäjä
Muusikko
Taiteilijanimi:  Stevie, Steve
Laulukielet:  englanti
Aktiivisena:  2010 –
Tyylilajit:  rock, pop, jazz, hard rock, heavy metal, thrash metal, speed metal,
Soittimet:  kitara, basso, rummut, koskettimet, perkussio
Yhtyeet:  Crazy Machine,  Pretty Little Angels
Levy-yhtiöt:  L.A. Shone!!, Warner Music Group
  [ Muokkaa Wikidatassa ] [ ohje ]  
Stephen Burgess (s. 16. elokuuta 1982 Helsinki, Suomi) on suomalais-brittiläinen laulaja, lauluntekijä ja multi-instrumentalisti.
Burgess perusti Crazy Machine -yhtyeen vuonna 2006 Aapo Salon ja Tuomas Kraftin kanssa. Hän lähti yhtyeestä vuonna 2009 ja aloitti seuraavana vuonna soolouran. Ensimmäinen äänite "The Decay Of Spring / Natural Born Killer" tehtiin Yhdysvalloissa muun muassa Slayer-yhtyeen äänittäjänä toimineen Bill Metoyerin kanssa. Demoalbumi julkaistiin lokakuussa 2012. Albumi äänitettiin Los Angelesissa, Yhdysvalloissa; Kööpenhaminassa, Tanskassa (muun muassa Metallican äänittäjänä toimineen Flemming Rasmussenin kanssa) sekä Suomessa (jossa äänittäjänä toimi Petri Helske). Burgess rahoitti, tuotti, sävelsi, sanoitti ja soitti kaikki soittimet albumilla itse. Burgess on yksi kolmesta Metallica-yhtyeen Suomen faniklubin perustaneista henkilöistä ja on sen johtaja. Burgess on lisäksi työskennellyt avustajana Salatut elämät tv-sarjassa, sekä toiminut mainostoimistossa.
Aiheesta muualla

Stephen Burgess DEMO soundcloud
The Finnish Metallica Local Chapter
Tempore

| Tempore Henkilöstöpalvelut Oy |
| --- | --- |

Yritysmuoto:  osakeyhtiö
Perustettu:  2008
Toimitusjohtaja:  Jaana Jantola
Puheenjohtaja:  Karen Anette Vaini-Antila 
Kotipaikka:  Hämeenlinna
Toiminta-alue:  Suomi
Toimiala:  työvoiman vuokraus
Liikevaihto:  86,5 milj. € (2022)
Liikevoitto:  5,7 milj. € (2022)
Henkilöstö:  1 160 (2020)
Emoyhtiö:  Sarastia
Omistaja:  hyvinvointialueet ja kunnat
Kotisivu:  www.tempore.fi/
Infobox OKVirheellinen NIMI-arvo: 
Tempore Henkilöstöpalvelut Oy (aiemmin Sarastia Rekry Oy ja Seuturekry Oy) on Hämeenlinnasta lähtöisin oleva Hyvinvointialueiden ja kuntien omistama  henkilöstöpalveluyritys, jonka asiakkaat toimivat kunnallisella tai maakunnallisella sektorilla. Sen toimialana on erityisesti sijais- ja rekrytointipalvelujen tuottaminen  sotealalle, se tarjoaa keikkatyöläisiä esimerkiksi erilaisiin hoito- ja hoivapalveluihin, sijaisopettajia kouluihin ja ensihoitajia Pelastuslaitoksille.
KuntaPro Oy:n ja Kunnan Taitoa Oy:n fuusioituessa Sarastia Oy:ksi keväällä 2019 Seuturekrystä tuli Sarastia Rekry Oy.  Joulukuussa 2019 Sarastia Rekry toimi kymmenessä maakunnassa.
Historia > Seuturekry Oy 2008–2018

Seuturekry oli KuntaPron tytäryhtiö. KuntaPro-konserni muodostui KuntaPro osakeyhtiöstä sekä henkilöstöratkaisuja tarjoavasta Seuturekry Oy:stä.
Keikkatyöläisiä välittävä Seuturekry perustettiin kesäkuussa 2008. Seuturekryn ensimmäisiä osakkaita olivat Forssan kaupunki, Forssan seudun terveydenhuollon kuntayhtymä, Eteva kuntayhtymä ja Seutukeskus Oy Häme, jonka osakkaana toimi Hämeenlinnan kaupunki.
Vuonna 2009 Seuturekry oli laajentunut Hämeenlinnasta Forssaan ja se välitti silloin sijaisia sairaanhoitajille ja perushoitajille sekä kotihoidon ja vanhusten palvelukeskusten työpaikkoihin. Forssassa välityksessä oli noin sata työntekijää.
Vuonna 2011 Seuturekryn kautta teki sijaisuuksia 1335 henkilöä. Osa heistä teki yhden sijaisuuden, mutta useat tekivät kymmeniä sijaisuuksia ja saivat siten pääansionsa sijaisuuksista.
Vuonna 2012 Seuturekry välitti sijaisia Hämeenlinnan, Forssan, Riihimäen ja Lahden seuduilla ja Eteva kuntayhtymän kautta koko eteläisen Suomen alueelle. Seuturekryn kirjoilla oli noin 2500 sijaista, joiden pätevyys ja todistukset oli tarkistettu haastatteluissa. Haastatteluissa arvioitiin myös heidän soveltuvuutensa eri tehtäviin ja työyksiköihin.
Vuonna 2013 Seuturekry yhdistyi vuonna 2010 perustetun KuntaPro Oy:n kanssa. KuntaPro tarjosi Kanta-Hämeen ja Satakunnan alueen kuntatoimijoille erilaisia talous- ja henkilöstöhallinnon palveluita.
Vuonna 2018 Porin perusturva alkoi hankkia alle kolmen kuukauden sijaisuuksissa Seuturekryn kautta hankittua vuokratyövoimaa. Porin perusturva järjestää sosiaali- ja terveyspalvelut (esimerkiksi vanhusten palveluita ja kaupunginsairaalatasoista sairaanhoitoa) Porissa, Ulvilassa ja Merikarvialla. Myös Riihimäen kaupungin varhaiskasvatus siirtyi käyttämään Seuturekryn palveluja alle 3 kuukauden sijaisuuksissa. Seuturekryllä oli noin 3700 työntekijää, joista lähes 40 prosenttia keikkaili päätyönään. Vuonna 2018 KuntaProlla oli lähes sata kunnallista omistajatahoa.
Historia > Sarastia Rekry Oy 2019– 2023

Marraskuussa 2018 Seuturekryn emoyhtiö KuntaPro Oy ja Kunnan Taitoa Oy vahvistivat yhdistymisensä. Uuden talous- ja henkilöstöhallinnon suuryrityksen nimi on Sarastia Oy, ja se aloittaa toimintansa 1.4.2019, jolloin myös Seuturekry vaihtaa nimekseen Sarastia Rekry Oy. Vuoden 2019 alusta toimintansa aloitti Onvire Oy, joka tarjoaa Seuturekryn palveluita sellaisille julkisen ja kolmannen sektorin asiakkaille, jotka eivät ole uuden konsernin omistajia.
KuntaPro Oy:n ja Kunnan Taitoa Oy:n fuusioituessa keväällä 2019 Seuturekry alkoi toimia 1.4.2019 lähtien nimellä Sarastia Rekry Oy. Osa sen asiakkaista siirtyi jo vuoden 2019 alusta Onvire Oy:n asiakkaiksi, sillä Sarastia Rekry tarjoaa palveluitaan vain konsernin omistajille. Helmikuussa 2019 alkaneessa Janakkalan sairaalan ja Sarastia Rekryn pilottikokeilussa Sarastia alkoi hoitaa sairaalan työvuorosuunnittelua. Sarastia alkoi tuottaa sijaispalveluja Turussa elokuun puolivälissä ja lokakuuhun mennessä sillä oli listoillaan noin 600 Turun seudulla töitä tekeviä sijaistyöntekijää. Marraskuussa Kouvolassa ja muualla Kymenlaaksossa toimiva Kymsote ulkoisti sijaistensa hankinnan Sarastia Rekrylle, jonka palkkalistoille arvioitiin siirtyvän satoja sote-alan työntekijöitä. Sarastia Rekry kutsui viikoittain noin 350 uutta sijaista haastatteluun. Sijaispyyntöjä sille tuli vuosittain yli toistasataa tuhatta, eniten ikäihmisten toimialalta. Sijaisista 16 prosenttia oli opiskelijoita, keikkatyötä päätyönään tekeviä oli kolmannes ja eläkeläisiä kuusi prosenttia.
Maaliskuusta 2020 lähtien Sarastia Rekry alkoi hoitaa osan Pohjois-Karjalan sosiaali- ja terveyspalvelujen kuntayhtymän, Siun soten, sijaistyötarpeista. Yhtiön liikevaihto kasvoi 50 prosenttia, sillä se sai yhteensä 15 uutta asiakasta julkiselta sektorilta, esimerkiksi Essoten, Perusturvakuntayhtymä Akselin, Lempäälän ja Oulaisen.
Hyvinvointialueiden korvatessa kuntien sote-palvelut vuoden 2022 alussa Sarastia Rekry sopi hyvinvointialuetasoiset sopimukset seitsemän hyva-alueen kanssa.
Hyva-alueet ovat: Etelä-Savon hyvinvointialue, Itä-Uudenmaan hyvinvointialue, Kymenlaakson hyvinvointialue, Pirkanmaan hyvinvointialue, Päijät-Hämeen hyvinvointialue, Pohjois-Karjalan hyvinvointialue ja Varsinais-Suomen hyvinvointialue.
Historia > Tempore Henkilöstöpalvelut Oy 2023-

Syyskuussa 2023 yrityksen nimi muutettiin Tempore Henkilöstöpalvelut Oy:ksi.
Organisaatio ja palvelut

Tempore Henkilöstöpalvelut oy on osa Sarastia-konsernia, joka alkoi toimia huhtikuussa 2019, kun Kunta­Pro ja Kunnan Taitoa yhdistyivät Sarastia Oy:ksi. Alkuvaiheessa Sarastia työllisti 800 työntekijää, sillä oli 19 toimipaikkaa ja sen liikevaihto oli noin 90 miljoonaa euroa. Sarastialla oli 240 omistajaa: kuntia, kuntayhtymiä ja muita julkisia organisaatioita, suurimpia omistajia ovat Pori ja Hämeenlinna. Sarastia tuottaa palveluja, erityisesti taloushallintopalveluja, vain omistajilleen. Sarastialla on kolme tytäryhtiötä, Tempore, Revire (aiemmin Suomen Kuntaperintä Taitoa Kuntaperintä Oy) ja Onvire Oy.
Tempore vuokraa hoitoalan henkilökuntaa emoyhtiönsä Sarastia Oy:n osakkaille eikä se tavoittele varsinaisesti voittoa. Sillä on käytössä digitaalinen varausjärjestelmä, josta asiakkaat voivat etsiä sijaisia ja josta sijaiset näkevät tilatut työtehtävät. Varausjärjestelmä ja hallinnollisten töiden siirto Temporelle säästää merkittävästi asiakasyksiköiden esimiesten aikaa, kun sijaiset löytyvät parhaimmillaan muutamassa minuutissa niin kutsutulta keikkatyötarjottimelta. Kuntaomisteinen Sarastian sijaiset kuuluvat Avaintesin, eli Avaintyönantajat Avainta ry:n työehtosopimuksen piiriin.
Yrityskulttuuri

Temporessa lyhyistä, alle 12 päivän keikoista saa palkan viikoittain. Yhtiö kertoi laajentaneensa palkka joka perjantai -konseptinsa koskemaan kaikkia sijaistyöntekijöitään tammikuussa 2022. Jokaviikkoinen palkanmaksu aloitettiin alue kerrallaan 2013.
Tunnustuksia

Mediuutiset valitsi Temporen toimitusjohtajan Jaana Jantolan vuoden 2019 sadan vaikuttavimman terveysalan henkilön joukkoon.
Aiheesta muualla

Yrityksen kotisivut
Spesialisti (elokuva)

| Spesialisti> The Specialist |
| --- | --- |
 Virallinen elokuvateatterijuliste
Ohjaaja:  Louis Llosa
Käsikirjoittaja:  John Shirley Alexandra Seros
Tuottaja:  Joel Silver Howard Kazanjian
Säveltäjä:  John Barry
Kuvaaja:  Jeffrey L. Kimball
Leikkaaja:  Jack Hofstra
Erikoistehosteet:  Clay Pinney
Pääosat:  Sylvester Stallone Sharon Stone James Woods Rod Steiger Eric Roberts
Valmistustiedot
Valmistusmaa:   Yhdysvallat
Tuotantoyhtiö:  Warner Bros.
Levittäjä:  InterCom Netflix
Ensi-ilta:   7. lokakuuta 1994  4. marraskuuta 1994
Kesto:  110 min
Alkuperäiskieli:  Englanti
Budjetti:  45 000 000 $
Tuotto:  170 400 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Spesialisti on vuonna 1994 ensi-iltansa saanut toimintaelokuva, jonka pääosissa ovat Sylvester Stallone, Sharon Stone ja Rod Steiger.
Juoni

May Munroe (Stone) haluaa kostaa mafialle isänsä kuoleman ja pyytää avuksi räjähdysaineiden asiantuntija Ray Quickia (Stallone). Yhdessä he taistelevat Miamin alamaailmaa vastaan.
Näyttelijät

| 0 | 1 | 2 |
| --- | --- | --- |
|  Sylvester Stallone  | … |  Ray Quick   |
|  Sharon Stone  | … |  May Munro   |
|  James Woods  | … |  Ned Trent   |
|  Eric Roberts  | … |  Tomas Leon   |
|  Rod Steiger  | … |  Joe Leon   |
Aiheesta muualla

Spesialisti Internet Movie Databasessa (englanniksi)
Spesialisti Elonet.
Stephen Chbosky

| Stephen Chbosky |
| --- | --- |
 Chbosky vuonna 2006.
Henkilötiedot
Syntynyt: 25. tammikuuta 1970 (ikä 54) Pittsburgh, Pennsylvania, Yhdysvallat
Kansalaisuus:  Yhdysvallat
Ammatti:  kirjailija, käsikirjoittaja, elokuvaohjaaja
Muut tiedot
Merkittävät teokset: Elämäni seinäruusuna
Stephen Chbosky (s. 25. tammikuuta 1970 Pittsburgh, Pennsylvania) on yhdysvaltalainen kirjailija, käsikirjoittaja ja elokuvaohjaaja. Hänet tunnetaan parhaiten nuortenromaanin Elämäni seinäruusuna (1999) kirjoittajana, ja sen elokuvaversion käsikirjoittajana ja ohjaajana. Hän on myös käsikirjoittanut elokuvan Rent (2005) ja luonut televisiosarjan Jericho (2006–2008). Vuonna 2021 ensi-iltansa saa Chboskyn ohjaama elokuvamusikaali Dear Evan Hansen.
Aiheesta muualla

Kuvia tai muita tiedostoja aiheesta Stephen Chbosky Wikimedia Commonsissa
Stephen Chbosky Internet Movie Databasessa. (englanniksi)
Stephen Chbosky Twitterissä (englanniksi)
Sotakaverit

| Sotakaverit> Белорусский вокзал |
| --- | --- |

Ohjaaja:  Andrei Smirnov
Käsikirjoittaja:  Vadim Trunin (käännä suomeksi)
Säveltäjä:  Alfred Schnittke
Kuvaaja:  Pawel Timofejewitsch Lebeschew
Valmistustiedot
Valmistusmaa:  Neuvostoliitto
Tuotantoyhtiö:  Mosfilm
Kesto:  101 minuuttia
Alkuperäiskieli:  venäjä
Aiheesta muualla
IMDb 
Elonet
Infobox OKNimi-testi OK: 
Sotakaverit (Belorusski vokzal) on Andrei Smirnovin ohjaama neuvostoliittolainen draamaelokuva vuodelta 1971.
Juoni

Neljä keski-ikäistä miestä tapaa 11 vuoden jälkeen, vuonna 1956, sodanaikaisen toverinsa hautajaisissa. Sieltä yhteinen jälleennäkeminen jatkuu iltaan meluisassa ravintolassa, josta ei edes saa votkaa ja jossa he joutuvat nuoren sukupolven ivan kohteeksi. Miehet ovat erilaisia: yksi on tiukka teknokraatti ja tehtaanjohtaja, toinen byrokraattinen kirjanpitäjä, kolmas sanomalehtitoimittaja ja kirjailija ja neljäs putkimies.
Rooleissa

| 0 | 1 | 2 |
| --- | --- | --- |
|  Aleksei Glazyrin  | … |  pääjohtaja Viktor Harlamov   |
|  Anatoli Papanov  | … |  pääkirjanpitäjä N.Dubinski   |
|  Jevgeni Leonov  | … |  viilari Ivan Prihodko   |
|  Vsevolod Safanov  | … |  lehtimies Aleksei Kirjushin   |
|  Nina Urgant  | … |  sairaanhoitaja Raja   |
|  Ljubov Sokolova  | … |  rouva Prihodko   |
|  Nikolai Volkov  | … |     |
|  Margarita Terehova  | … |     |
|  Raisa Kurkina  | … |     |
Vastaanotto

Sotakaverit sai Suomessa ensi-iltansa Helsingin Capitolissa huhtikuussa 1973, ja se sai teatterikierroksellaan 3 616 katsojaa. Se esitettiin Mainostelevision ohjelmistossa seuraavan vuoden helmikuussa. Helsingin Sanomissa Eeva Järvenpää piti elokuvaa tunnelmaltaan lämpimämpänä kuin mitään neuvostofilmiä pitkiin aikoihin sitä ennen. Hänestä Sotakaverit on hyvin lämmin ja sydämellinen, mutta samalla ironinen ja kriittinen elokuva neuvostoelämästä ja sukupolvien välisestä kuilusta.
Stanislav Janevski

| Stanislav Janevski |
| --- | --- |

Henkilötiedot
Koko nimi:  Stanislav Yanevski
Syntynyt: 16. toukokuuta 1985 (ikä 39) Sofia, Bulgaria
Näyttelijä
Taiteilijanimet:  Stan
Merkittävät roolit:  Viktor Krum  Harry Potter ja liekehtivä pikari
Aiheesta muualla
www.stanislav-ianevski.com
IMDb 
Stanislav Janevski (bulg. Станислав Яневски, s. 16. toukokuuta 1985 Sofia, Bulgaria) on bulgarialainen näyttelijä. Hänet tunnetaan parhaiten elokuvasta Harry Potter ja liekehtivä pikari (2005), jossa hän esitti Viktor Krumia. Sittemmin hänet on nähty elokuvassa Hostel 2 (2007).
Filmografia

| Vuosi | Nimi | Alkuperäinen nimi | Rooli/tehtävä | Laji | Huomioita |
| --- | --- | --- | --- | --- | --- |
| 2005 | Harry Potter ja liekehtivä pikari | Harry Potter and the Goblet of Fire | Viktor Krum | elokuva |  |
| 2007 | Hostel 2 | Hostel: Part II | Miroslav | elokuva |  |
Aiheesta muualla

Stanislav Janevski Internet Movie Databasessa. (englanniksi)
Sigismund (nimi)

| Sigismund |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Siegmund, Sigmund
Vastineita eri kielissä:  Zygmund, Zygmunt 
Nimen alkuperä:  saksalainen nimi; ’voittoisa suojelija’ 
Infobox OKNimi-testi OK: 
Sigismund on vanha saksalainen miehen etunimi. Se pohjautuu muinaisyläsaksan sanoihin ’voitto’ (sigu) ja ’suoja, suojelija’ (munt). Nimen rinnakkaismuotoja ovat Sigmund ja Siegmund.
Digi- ja väestötietoviraston mukaan Suomessa on vuoteen 2023 mennessä tilastoitu noin 60–80 Sigismund-nimistä, 20–40 Sigmund-nimistä ja 10–20 Siegmund-nimistä miestä.
Nimipäivät

Sigismund-nimi on aikoinaan ollut mukana Suomen almanakassa. Vuosina 1705–1706 nimipäivä oli 2. toukokuuta, ja vuosina 1739–1928 se oli 6. toukokuuta.
Vuosina 1747–1900 Sigismundilla oli myös Ruotsin almanakassa nimipäivä 6. toukokuuta. Ruotsissa Sigismund poistettiin almanakasta vuosisadanvaihteen nimipäiväuudistuksessa ja se korvattiin muodolla Sigmund. Sigmundin nimipäivää vietettiin 6. toukokuuta vuosina 1901–1992 ja 10. tammikuuta vuosina 1993–2000.
Norjassa Sigmundilla on vuodesta 1989 lähtien ollut nimipäivä 10. tammikuuta.
Tunnettuja Sigismundeja > Hallitsijoita

Sigismund I, Puolan kuningas 1506–1548
Sigismund II, Puolan kuningas 1548–1572
Sigismund Vaasa, Puolan kuningas (Sigismund III), Puolan kuningas 1587–1632, Ruotsin kuningas 1593–1599
Sigismund Luxemburgilainen, Saksan keisari 1411–1437, Unkarin ja Kroatian kuningas 1387–1437, Böömin kuningas 1411–1437
Sigismund, burgundien kuningas 516–523
Juhana Sigismund, Brandenburgin vaaliruhtinas 1608–1619
Tunnettuja Sigismundeja > Muita

Sigismund Freyer (1881–1944), saksalainen esteratsastaja ja olympiamitalisti
Sigismund von Nandelstadh (1861–1957), suomalainen arkkitehti
Sigismund von Neukomm (1778–1858), itävaltalainen säveltäjä
Sigismund von Schlichting (1829–1909), saksalainen upseeri ja sotateoreetikko
Sigismund Thalberg (1812–1871), itävaltalainen pianisti ja säveltäjä
Tunnettuja Sigmundeja ja Siegmundeja

Sigmund Freud (1856–1939), itävaltalainen lääkäri ja psykoanalyysin kehittäjä
Sigmund Haringer (1908−1975), saksalainen jalkapalloilija
Sigmund Jähn (1937–2019), saksalainen avaruuslentäjä
Sigmund Lillebjerka (1931–2015), norjalainen säveltäjä
Siegmund Nissel (1922–2008), itävaltalaissyntyinen viulisti
Sigmund Romberg (1887–1961), unkarilaissyntyinen yhdysvaltalainen säveltäjä
Sigmund Ruud (1907–1994), norjalainen mäkihyppääjä ja olympiamitalisti
Kuvitteellisia henkilöitä

Siegmund, yksi päähenkilöistä Richard Wagnerin oopperassa Valkyyria (1870)
Aiheesta muualla

Etunimien taivutus: Sigismund (Kotimaisten kielten keskuksen verkkojulkaisu)
Stony Brook University

| Stony Brook University> State University of New York at Stony Brook |
| --- | --- |
  

Perustettu:  1957
Rahoitus:  julkinen
Opiskelijoita:  25 734 (syksy 2016)
Sijainti:  Brookhaven, New York  Yhdysvallat
Kampus:  Brookhaven, Southampton ja Manhattan
Sivusto:  stonybrook.edu
Stony Brook University (SBU), virallisesti The State University of New York at Stony Brook, on New Yorkin osavaltionyliopistoon (SUNY) kuuluva yliopisto Yhdysvalloissa. Sen kampukset sijaitsevat New Yorkin osavaltion kaakkoiskulman Long Islandilla (Brookhaven ja Southampton), New Yorkin Manhattanilla sekä 2010-luvulta alkaen Etelä-Korean Incheonissa.
Stony Brook University on perustettu vuonna 1957 nimellä State University College on Long Island. Vuonna 1962 siitä tuli osa SUNY-osavaltionyliopistoa ja se sai nykyisen nimensä.
Yliopiston opintoaloja ovat humanistiset ja luonnontieteet, liiketalous, tekniikka, meri- ja ilmastotiede, journalismi ja kasvatustiede. Vuonna 2016 U.S. News & World Report -lehden rankingissä Stony Brook University sijoitettiin jaetulle 96. tilalle parhaiden yhdysvaltalaisyliopistojen joukossa ja 42. parhaaksi julkiseksi yliopistoksi.
Stone Brook University on mukana monialaisessa valtiollisessa tutkimuslaitoksessa Brookhaven National Laboratory (BNL).
Aiheesta muualla

Kuvia tai muita tiedostoja aiheesta Stony Brook University Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Stony Brook University
Käännös suomeksi
Sketsisarja

Sketsisarja on televisiosarjatyyppi, jonka jaksot koostuvat lyhyistä komediallisista sketseistä. Sketsit voivat lyhimmillään kestää vain muutaman sekunnin, mutta yleensä ne ovat pariminuuttisia. Sketsit saattavat olla täysin toisiinsa liittymättömiä tai sitten yhteen teemaan liittyviä, kuten esimerkiksi suomalaisuuteen keskittyvässä sarjassa Ugrilampaat. Joissain sarjoissa on juontaja tai vastaava hahmo, joka esittelee sketsit. Tällaisia ovat esimerkiksi Kummeli ja Studio Julmahuvi. Huumoriyhtyeet Alivaltiosihteeri ja Lapinlahden Linnut ovat tehneet muutamia sketsisarjoja televisioon. Monty Python -ryhmän sarja Monty Pythonin lentävä sirkus on tyylilajin klassikko, jota edelleen esitetään usein televisiossa.
Historiaa

Sketsisarjat saivat alkunsa anglosaksisten maiden radiotoiminnasta ja siirtyivät sitten 1950-luvulla televisioon. Alun perin sketsien kirjoittajina oli musiikki- ja komediateatterin ammattilaiset kuten vaudeville-esiintyjät, mutta sittemmin sketsejä alkoivat käsikirjoittaa näyttelijät yksin, pareittain tai isompana työryhmänä. Siirtyminen radiosta televisioon tarkoitti, että lyhyet musiikilliset väliosat korvautuivat muulla, kuten taustanaurulla tai dialogisketsien ja fyysisen komedian vuorottelulla, tai esimerkiksi Monty Python -ryhmän sarjoissa Terry Gilliamin animaatioilla. Tv-kerronnan nopeuduttua välikkeitä ei enää välttämättä tarvita, vaan voidaan siirtyä sketsistä toiseen pelkällä nopealla leikkauksella. Sketsejä saatetaan sijoittaa myös ”sisäkkäin” niin, että edellinen sketsi keskeytyy toisella, ja kesken jääneeseen sketsiin palataan jaksossa myöhemmin.
Toistuvat elementit

Television radiota kankeammat tuotantopuitteet aiheuttivat myös sen, että kun radiossa voitiin nopeasti tuottaa uudenlainen maailma pelkin äänitehostein ja puhetapaa muuttamalla, eriaiheiset televisiosketsit vaativat yleensä puvustuksen, maskeerauksen, rekvisiitan ja lavastuksen vaihtoa, joskus uutta kuvauspaikkaakin. Siksi television sketsisarjat alkoivat pian sisältää vakioituja elementtejä, jotka toistuvat sketsistä ja ohjelman jaksosta toiseen: samoja sketsihahmoja, tuttuja tapahtumapaikkoja ja muita toistuvia lähtöasetelmia. Tehokkaasti kerralla tuotettuja samanaiheisia sketsejä voidaan näin sijoittaa sketsisarjan eri jaksoihin pitkin tuotantokautta. Sketsihahmo voi näin tulla katsojille niin tutuksi, että tälle voidaan käsikirjoittaa jopa oma televisiosarja, esimerkkinä Ruuvit löysällä -sketsisarjan sovinistinen autokauppiashahmo Swiss Tony, jonka ympärille tuotettiin tilannekomediasarja Pisnesmies Toni.
Perinteisesti sketsisarjoissa, samoin kuin tilannekomediasarjoissa, päähenkilöiden luonne tai heidän välisensä suhteet eivät muutu eikä kokemuksista opita vaan samoja erehdyksiä toistetaan. Joissakin sketsisarjoissa, kuten Pikku-Britannian Jason ja mummo -episodeissa nähtiin tuotantokauden mittainen jatkojuoni, jossa heidän suhteensa kehittyi.